b'\n_START_ARTICLE_\nGudeoc\n_START_PARAGRAPH_\nGudeoc (Godeoc), d. 488, var konge over langobardene i andre halvdel av det femte \xc3\xa5rhundre. Han etterfulgte sin far Hildeoc og de tilh\xc3\xb8rte det letingiske dynasti som var oppkalt etter Gudeocs farfar Lethu._NEWLINE_Langobardene var et germansk folkeslag som var p\xc3\xa5 vandring s\xc3\xb8rover og \xc3\xb8stover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere._NEWLINE_Gudeoc ledet det germanske folkeslaget langobardene p\xc3\xa5 den siste strekningen av sin migrasjon fra S\xc3\xb8r-Skandinavia eller Nord-Tyskland langs Elben, gjennom B\xc3\xb6hmen og M\xc3\xa4hren til den romerske provinsen Noricum i det n\xc3\xa5v\xc3\xa6rende \xc3\x98sterrike.'